Дженифър Лопес, концертът й в Ню Йорк и спирането на тока - Lifestyle.bg
15.07.2019 11:30:05
15.07.2019 12:56:34
Понякога и на Джей Ло й се налага да промени плановете си. В събота вечер 49-годишната певица беше принудена да прекъсне концерта си в Медисън Скеър Гардън, след като токът на цял Ню Йорк спря и публиката трябваше да бъде евакуирана.
Концертът на 13 юли беше част от турнето It's My Party, но очевидно партито се е наложило да бъде отложено. Дженифър Лопес призна, че е ужасно разочарована.
"Явно ще трябва да обявим друга дата за концерта. Сърцето ми се къса, ужасно разочарована съм... тъжно е. Обичам ви и съжалявам, че това се случи по средата на шоуто", обърна се певицата към феновете си. Прекъсването на тока в Ню Йорк в събота преустанови и голяма част от представленията на театрите на Бродуей.
Лайфстайл / Звезди / Дженифър Лопес, концертът й в Ню Йорк и спирането на тока